A bővítés során, az építési hitelhez hasonlóan, itt is szakaszos finanszírozásban kell gondolkodnunk. Persze, amikor egy új szobát toldunk a lakáshoz, ez nem feltétlenül olyan léptéket jelent, mint a teljes ház építésekor. A szakaszos építéskor ugyanakkor a szakaszhatárok lezárását mindenképp dokumentálni kell, s azt a bank ellenőrizheti is.
Az utolsó hitelrészletet a bank akár a végleges használatbavételi engedély megérkezéséig visszatarthatja.
A szakaszos hitelfolyósítás során a bank a megítélt, de még le nem hívott, hitelösszegre kamatot nem, ám rendelkezésre tartási díjat felszámíthat.